CELEX: 62020TN0479
Language: fi
Date: 2020-07-28 00:00:00
Title: Asia T-479/20: Kanne 28.7.2020 – Eurobolt ym. v. komissio

14.9.2020   
            
            
               FI
            
            
               Euroopan unionin virallinen lehti
            
            
               C 304/22
            
         
      Kanne 28.7.2020 – Eurobolt ym. v. komissio
      (Asia T-479/20)
      (2020/C 304/26)
      Oikeudenkäyntikieli: englanti
      
         Asianosaiset
      
      
         Kantajat: Eurobolt BV (‘s-Heerenberg, Alankomaat), Fabory Nederland BV (Tilburg, Alankomaat), ASF Fischer BV (Lelystad, Alankomaat) ja Stafa Group BV (Maarheeze, Alankomaat) (edustajat: asianajajat S. De Knop, B. Natens ja A. Willems)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  ottamaan kanteen tutkittavaksi
               
            
                  —
               
               
                  kumoamaan Kiinan kansantasavallasta peräisin olevien tiettyjen rauta- ja teräskiinnittimien tuonnissa neuvoston asetuksella (EY) N:o 91/2009 käyttöön otetun lopullisen polkumyyntitullin ottamisesta uudelleen käyttöön Malesiasta lähetettyjen tiettyjen rauta- ja teräskiinnittimien tuonnissa riippumatta siitä, onko niiden alkuperämaaksi ilmoitettu Malesia, 30.4.2020 annetun komission täytäntöönpanoasetuksen (EU) 2020/611 (1)
                  
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kolmeen kanneperusteeseen.
      
                  1)
               
               
                  Ensimmäinen kanneperuste perustuu siihen, että asetus (EU) 2020/611 on Euroopan unionin toiminnasta tehdyn sopimuksen 266 ja 264 artiklan ja tehokasta oikeussuojaa koskevan periaatteen vastainen, koska sillä ”korjataan” jälkikäteen olennaisen menettelymääräyksen rikkominen.
               
            
                  2)
               
               
                  Toinen kanneperuste perustuu siihen, että asetus (EU) 2020/611 on asetuksen (EY) N:o 1225/2009 (2) 13 artiklan 1 kohdan, Euroopan unionista tehdyn sopimuksen (SEU) 5 artiklan 1 ja 2 kohdan sekä hyvän hallinnon periaatteen vastainen, koska sille ei ole pätevää oikeusperustaa.
               
            
                  3)
               
               
                  Kolmas kanneperuste perustuu siihen, että asetus (EU) 2020/611 on SEU 5 artiklan 1 ja 2 kohdan vastainen, koska siinä kielletään maksettujen polkumyyntitullien palauttaminen ja määrätään niiden kantamisesta.
               
            
         (1)  EUVL 2020, L 141, s. 1.
      
         (2)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30.11.2009 annettu neuvoston asetus (EY) N:o 1225/2009 (EUVL 2009, L 343, s. 51).